alexandrainst/scandi-wiki huggingface dataset:
Mata Hari (lag)

Mata Hari var framlag Norðmanna í Söngvakeppni evrópskra sjónvarpsstöðva 1976. Lagið var sungið á ensku og heitir eftir Mata Hari sem var njósnari. Þrátt fyrir nafnið er ekkert sem vísar til þeirrar Mata Hari sem er líklegt að lagið heitir eftir en Mata Hari þýðir líka sól í Malay þótt að það sé líka ekkert sem tengist textanum. En sú Mata Hari sem sagt var frá áðan hefði orðið hundrað ára árið 1976 en hún var fædd 1876. Hún lést árið 1917. Mata Hari fékk 7 stig, 3 frá Hollandi og 4 stig frá Portúgal. 

Á þessum tíma var þetta fjórða skiptið sem Noregur lenti í síðasta sæti, en söngkonan Anne Karine Strøm lenti í síðasta sæti líka árið 1974 og hún var fyrsti söngvari eða söngkona til að lenda í síðasta sæti tvisvar. 

Þegar að Frakkland var að gefa stig þá gleymdi ritari frönsku dónefndarinnar að gefa 4 stig sem áttu að fara til Júgóslavíu. Þegar að hann gleymdi því þá vissi hann örugglega ekki að þetta myndi breyta sögu Eurovision í nokkur ár löngu eftir keppnina en þegar að Frakkar voru að gefa stig þá var Noregur með 7 stig en Júgóslavía með 6 stig. Og í lok atkvæðagreiðslunar var Júgóslavía í síðasta sæti og Noregur næstsíðastur og sumir segja að mistökin voru aldrei leiðrétt, þá að Júgóslva fengu bara 6 stig en ekki 10 stig. Það þýðir að árið 2004 til 2012 þá hafði Noregur komið 9 sinnum síðastur með Finnlandi og á þessu tímabili þá var Noregur ekki það land sem hefði komið oftast síðast; en árið 2012 þá kom Noregur síðast og þá var það öruggt að Noregur á metið. Hinsvegar þá er alltaf talað um það að Noregur heði fengið 7 stig og Júgóslavía 10 stig.

Lög í söngvakeppni evrópskra sjónvarpsstöðva
Panagia Mou, Panagia Mou

Panagia Mou, Panagia Mou var framlag Grikklands til Söngvakeppni evrópskra sjónvarpsstöðva 1976. Panagia Mou, Panagia Mou þýðir "dama mín,dama mín" en þá er verið að vísa í Virgin Mary. Lagið er merkilegt vegna þess að það er verið að syngja um áras Tyrkja á Kýpur 1974. Í textanum kemur fyrir "þarna eru einungis flóttamenn" en það kemur fyrir eftir að búið er að syngju um til dæmis að Kýpur sé full af appelsínu og ólívutrjám en eftir innrásina eru bara rústir og flóttamenn.

Lagið náði ekki góðum árangri, fékk 20 stig og lenti í 13 sæti.

Tyrkland var ekki með en sýndi keppnina í beinni útsendingu en rauf útsendinguna þegar að þetta lag var sungið.

Söngkonunni Mariza Koch sem söng lagið var hótað lífláti ef hún myndi syngja lagið og setti sjálfa sig í hættu við að taka þátt, EBU hvatti hana til að syngja ekki en hún söng samt og er fræg fyrir hetjudáð eftir það, sérstaklega í Grikklandi og Kýpur.
West Coast Swing

West Coast Swing (WCS) er pardans sem er uppruninn úr Lindy Hop.

Dans
Obbola

Obbola er umdæmi í sveitarfélaginu Umeå í Svíþjóð.

Svíþjóð
Zichyújfalu

Zichyújfalu er þorp í Ungverjalandi, skammt frá Székesfehérvár. Íbúar í Zichyújfalu eru 944 (2011) og flatarmál 10,82 km². Þéttleiki byggðarinnar er 87,25 íbúar á ferkílómetra. Kirkja hefur verið í þorpinu frá 1239.

Tilvísanir 

Þorp í Ungverjalandi
Pump-Pump

Pump-Pump var framlag Finnlands til Söngvakepni Evrópu árið 1976. Lagið var sungið af Fredi sem tók þátt í keppninni árið 1967 og lenti í 12. sæti og fimm vinum hans. Lagið var ellefta lagið sem flutt var á sviðinu og náði sama sæti eða 11. sæti með 44 stig. Pump-Pump þýðir ekkert og þetta var annað sinn sem Finnar reyndu að senda lag sem var með titli sem þýddi ekkert. Hitt lagið var Tom tom tom árið 1973. Síðar áttu þeir eftir að reyna Yamma-yamma og Da da dam. Í textanum, sem sunginn er á ensku, kemur fyrir setning sem er svohljóðandi:
 Let your hip go hippety pump pump
 That's the way we dance till we die.. ay ay ay...

Þessi setning er sú setning sem lýsir titli lagsins mest, þrátt fyrir að hann þýðir ekkert.

Heimildir 

Lög í söngvakeppni evrópskra sjónvarpsstöðva
Frjálsíþróttafélag ÍBV

Fyrir nánari upplýsingar um félagið sjálft sjá Íþróttabandalag Vestmannaeyja

Frjálsíþróttafélag ÍBV var stofnað 6. mars 1989. Félagið leggur stund á frjálsar íþróttir í Vestmannaeyjum. Upphaflega hét félagið Ungmennafélagið Óðinn en breytti um nafn í september 2012. Félagið er sambandsaðili Ungmennafélags Íslands (UMFÍ).

Íþróttabandalag Vestmannaeyja
Ungmennafélag Íslands
Íslensk frjálsíþróttafélög
Phyllis Diller

Phyllis Ada Driver (17. júlí 1917 – 20. ágúst 2012) var bandarísk leikkona og gamanleikari.

Tenglar
 

Diller, Phyllis
Willard Scott

Willard Herman Scott, Jr. (f. 1934, d. 2021) var bandarískur gamanleikari. Hann var þekktur fyrir að leika Ronald McDonald.

Tenglar 
 Willard Herman Scott, Jr. á IMDb

Scott, Willard
Scott, Willard
John Leguizamo

Jonathan Alberto "John" Leguizamo (f. 22. júlí 1964) er bandarískur leikari og uppistandari.

Tenglar

 

Leguizamo, John
Leguizamo, John
Áttarós

Áttarós er merki sem gefur upp höfuðáttirnar — norður, austur, suður og vestur. Hún er notuð á næstum öllum leiðsögutækjum, þar á meðal áttavitum, landakortum, sjókortum, minnisvörðum og GPS tækjum. 

Siglingafræði
Njósnaflugvél

Njósnaflugvél er flugvél sem notuð er af flugher til loftkönnunar í hernaðarskyni. Elstu dæmin um notkun loftfara til að afla hernaðarupplýsinga eru loftbelgir sem voru notaðir í Napóleonsstyrjöldunum.

Tengt efni
 Könnunarflugvél

Njósnir
Njósnaflugvélar
Óðinn (varðskip)

Óðinn er heiti á þremur varðskipum sem Landhelgisgæslan hefur átt:
 Óðinn I sem var smíðaður í Danmörku 1925 og kom til landsins 1926
 Óðinn II sem var smíðaður á Akureyri 1938
 Óðinn III sem var smíðaður í Álaborg 1959 og kom til landsins 1960
María Júlía (skip)

María Júlía er varðskip og björgunarskip sem Landhelgisgæslan notaði frá 1950 til 1969. Skipið var smíðað úr eik í Frederikssund í Danmörku og var heildarkostnaður 1,5 milljónir króna en um 300.000 af þeirri upphæð voru framlög frá slysavarnardeildum á Vestfjörðum. Skipið var nefnt í höfuðið á Maríu Júlíu Gísladóttur frá Ísafirði sem gaf árið 1937 verulegt fjármagn til smíði björgunarskips. Í skipinu var sérútbúin rannsóknarstofa fyrir fiskifræðinga og fyrir sjómælingar. Skipið var því fyrsti vísir að hafrannsóknarskipi á Íslandi. 

Talið er að áhafnir skipsins hafi bjargað um tvö þúsund manns.

Árið 1969 seldi Landhelgisgæslan skipið sem var næstu ár notað sem fiskiskip og gert út frá Patreksfirði og Tálknafirði. Til stóð að selja það til Suður-Afríku en árið 2003 keyptu Minjasafn Egils Ólafssonar á Hnjóti og Byggðasafn Vestfjarða skipið með það fyrir augum að gera upp og reka sem safnskip sem gæti siglt milli staða á Vestfjörðum. Árið 2006 var skipið flutt til Patreksfjarðar til viðgerða og árið eftir til Bolungarvíkur og síðan til Þingeyrar. Viðgerð á skipinu hefur staðið yfir síðan. 

María Júlía er 137 tonn, 27,5 metrar á lengd og 3,25 metrar á dýpt.

Árið 2018 lagði formaður skipulags- og mannvirkjanefndar Ísafjarðarbæjar, Sigurður J. Hreinsson, til að skipinu yrði sökkt á litlu dýpi þar sem það væri aðgengilegt fyrir sportkafara.

Heimildir

Tenglar
María Júlía BA 36 á nedsti.is

Íslensk varðskip
Íslensk björgunarskip
Íslensk hafrannsóknarskip
First National Bank í Montgomery gegn Jerome Daly

First National Bank í Montgomery vs Jerome Daly (Credit River Case) er dómsmál í Bandaríkjunum. Málið var flutt í desember 1968. Dómur hefur ekki gefið tilefni til fordæmis en umræðan um málið er enn í gangi.

Tenglar 
Dómsskjöl:
 http://www.lawlibrary.state.mn.us/CreditRiver/CreditRiver.html  (alla dokument)
 http://www.citizensoftheamericanconstitution.org/Other%20Info/first_national_bank_of_montgomer.htm  (själva utfallet)

Bandarísk dómsmál
Dómsmálaráðuneyti

Dómsmálaráðuneyti er ráðuneyti í ríkisstjórn sem hefur umsjón með almennu réttarfari, ríkissaksóknara og lögreglu. Störf dómsmálaráðuneyta tengjast oft störfum ríkislögmanns og innanríkisráðuneytis. Stundum eru þessi hlutverk öll í einu ráðuneyti. 

Ráðuneyti
Ágsborgarfriðurinn

Ágsborgarfriðurinn var samkomulag milli Karls 5. og schmalkaldíska bandalagsins, sem var bandalag lútherskra fursta í Heilaga rómverska ríkinu. Samkomulagið var gert á ráðstefnu í Ágsborg í Bæjaralandi þar sem nú er Þýskaland. Með samkomulaginu fengu furstarnir rétt til að ákveða ríkistrú í sínum ríkjum á þeirri forsendu að ríki og trú skyldu vera eitt, eða cuius regio, eius religio. Samkomulagið leyfði hins vegar aðeins val milli kaþólskrar trúar og lútherstrúar, en gerði ekki ráð fyrir annarri mótmælendarú eins og kalvínisma og anabaptisma.

Tengt efni
 Texti samkomulagsins

Friðarsáttmálar
Heilaga rómverska ríkið
Siðaskiptin
1555
Matthew Flinders

Matthew Flinders (16. mars 1774 – 19. júlí 1814) var enskur landkönnuður og kortagerðarmaður. Hann sigldi fyrstur manna umhverfis Ástralíu á skipinu Investigator og stakk upp á nafninu „Australia“ (dregið af Terra Australis) sem regnhlífarhugtaki yfir alla álfuna. 

Enskir landkönnuðir
Samstaða (stjórnmálaflokkur)

Samstaða er íslenskur stjórnmálaflokkur, stofnaður 15. janúar 2012. Samstaða hugðist bjóða fram í Alþingiskosningum 2013 og fékk úthlutað listabókstafnum C. Að Samstöðu stóðu meðal annars Lilja Mósesdóttir sem settist á þing eftir Alþingiskosningar 2009 fyrir Vinstrihreyfinguna – grænt framboð. Birgir Örn Guðjónsson, 36 ára lögreglumaður frá Hafnarfirði, var kosinn formaður Samstöðu á landsfundi flokksins 6. október 2012. 

22. desember 2012 tilkynnti Lilja Mósesdóttir að hún myndi ekki sækjast eftir endurkjöri í alþingiskosningunum vorið 2013 og því mun hún ekki leiða lista Samstöðu. 9. febrúar 2013 var ákveðið á landsfundi Samstöðu að bjóða ekki fram í komandi þingkosningum. Á sama fundi var Lilja aftur kjörin formaður.

Ekki hefur heyrst frá flokknum frá því sumarið 2014 og virðist hann óvirkur.

Tilvísanir

Tengill 
 Vefur Samstöðu

Íslenskir stjórnmálaflokkar
Cathy Cavadini

Catherine Janet „Cathy“ Cavadini (f. 1961) er bandarískur leikari.

Cavadini, Cathy
Michael J. Fox

Michael Andrew Fox (f. 9. júní 1961 í Edmonton) er bandarískur leikari.

Bandarískir leikarar
Kanadískir leikarar
Carlos Alazraqui

Carlos Jaime Alazraqui (fæddur 20. júlí 1962) er bandarískur gamanleikari.

Tenglar
 

Alazraqui, Carlos
James Woods

James Howard Woods (f. 18. apríl 1947 í Vernal í Utah) er bandarískur leikari og kvikmyndaframleiðandi.

Tenglar

Woods, James
Woods, James
Mark Hamill

Mark Richard Hamill (f. 25. september, 1951) er bandarískur kvikmynda-, sjónvarps- og raddleikari. Auk þess að hafa skrifað, framleitt og leikstýrt. 

Hann er þekktastur fyrir hlutverk sitt sem Luke Skywalker í fyrstu Star Wars kvikmyndinni frá árinu 1977 sem og tveim framhaldsmyndum hennar, The Empire Strikes Back og Return of the Jedi. Eins hefur hann ljáð persónum eins og Jókernum rödd sína í ýmsum Batman-teiknimyndum og tölvuleikjum.

Tenglar 

 

Hamill, Mark
Stjörnustríð
Geena Davis

Virginia Elizabeth „Geena“ Davis (f. 1956) er bandarískur leikari, kvikmyndaframleiðandi og fyrrum fyrirsæta.

Davis, Geena
Davis, Geena
Óskarsverðlaunahafar í flokki bestu leikkonu í aukahlutverki
Gary Oldman

Gary Leonard Oldman (f. 21. mars 1958) er enskur leikari.

Oldman, Gary
Óskarsverðlaunahafar í flokki besta karlleikara í aðalhlutverki
Kevin Michael Richardson

Kevin Michael Richardson III (f. 25. október 1964) er bandarískur leikari.

Tenglar 

Bandarískir leikarar
Danny Jacobs

Daniel Charles "Danny" Jacobs, Jr. (f. 7. júlí 1968) er bandarískur leikari.

Tilvísanir

Tenglar

 

Bandarískir leikarar
Nagornó-Karabak

Nagornó-Karabak er landlukt hérað í Suður-Kákasus sem nær yfir suðausturhluta Minni Kákasusfjalla.  Héraðið er fjalllent og skóglent. Bein þýðing á nafninu væri hinir fjalllendu svartgarðar þar sem 'nagornó' er leitt af rússneska lýsingarorðinu 'nagorní' sem þýðir fjalllent, og karabak er leitt af kara (svart) og bak (garður). Héraðið er allt innan landamæra Aserbaídsjan en stærsti hluti þess er í raun og reynd sjálfstætt ríki sem kallast Lýðveldið Nagornó-Karabak (Artsak-lýðveldið), en án almennrar alþjóðlegrar viðurkenningar. Mörk héraðsins miðast venjulega við mörg sjálfstjórnarhéraðsins Nagornó-Karabak innan Sovétríkjanna sem var 4.400 ferkílómetrar að stærð, en sögulega héraðið náði yfir um 8.223 ferkílómetra.

Kákasus
Aserbaísjan
Armenía
Kio Briggs

Kio Alexander Ayobambele Briggs er breskur maður sem var handtekinn í Leifsstöð 1. september árið 1998 með 2.031 e-töflur í farangri sínum. Mál hans varð mjög fyrirferðamikið í íslenskum fjölmiðlum í kjölfarið.

Kio var dæmdur til afplánunar í Héraðsdómi en þeim dómi var hnekkt af Hæstarétti. Málsatvik voru nokkuð sérstæð. Kio hafði flogið til Íslands frá Benidorm á Spáni og þar hafði Íslendingur sem borgaði fyrir hann flugfargjaldið komið töflunum fyrir í farangri hans án vitneskju Kios, að því að Kio fullyrti. Málið var ekki síður sérstætt fyrir þær sakir að svo virðist sem að sá hinn sami hafi haft samband við lögregluyfirvöld á Íslandi og greint frá því að Kio væri væntanlegur með e-töflurnar í þeim tilgangi að geta samið um niðurfellingu á kærum og dómum sem biðu hans á Íslandi. En þar sem Kio lýsti staðfastlega yfir sakleysi sínu var honum sleppt lausum á meðan Héraðsdómur tók málið fyrir annað sinn og varð hann nokkuð fyrirferðamikill í íslensku skemmtanalífi. Kio var loks sýknaður af ákæru um fíknefnasmygl í Héraðsdómi og Hæstarétti og sleppt úr landi. Hann krafði ríkið um 27 milljónir í bætur sem hann vann ekki. Stuttu eftir að hann fór frá Íslandi var hann handtekinn í Danmörku á ný og sakfelldur fyrir að hafa e-töflur í fórum sínum.

Tilvísanir

Tenglar 
 „Töfrar Kios Briggs“, Helgarblað DV 14. desember 2002
 „Kío Briggs vann hjá meintum höfuðpaur“, Dagur 19. nóvember 1999

Bretar
Andremma

Andremma eða andfýla nefnist þegar slæm lykt er við útöndun.

Tenglar

Tilvísanir 

Munnvernd
Sobran las palabras

„Sobran las palabras“ eða „orð eru óþarfi“ var framlag Spánar til Söngvakeppni evrópskra sjónvarpsstöðva 1976. Lagið var flutt númer tólf á sviðinu í Haag í Hollandi. Lagið fjallar um um það að orð geta verið óþarfi þegar að verið er að tala um ást. Hinsvegar er ekki létt að tala um ást án orða og er höfundur lagsins að tala um að setningar þýða ekkert í hjarta manns sem vill að elskuhugi sinn verði að læra að vera í fjarveru hans. Lagið fékk aðeins 11 stig sem komu frá Bretlandi, Grikklandi, Ítalíu, Mónakó og Frakklandi. Lagið var sungið af söngvaranum Braulio og þrem bakraddarsöngkonum. Þegarr að kom að Spáni að gfa stig hafði lagið aðeins fengið 4 stig og 11 lönd þegar gefið stig. Það þýddi að Spánn var auglóslega ekki að fara að vinna og lagið lenti í 16. sæti.

Heimildir 

Lög í söngvakeppni evrópskra sjónvarpsstöðva
Commerzbank-Tower

Commerzbank-Tower er skýjakljúfur í Frankfurt am Main sem er 259 m að hæð. Byggingin var vígð þann 1997.

Heimild 

Skýjakljúfar í Þýskalandi
Frankfurt
Messeturm

Messeturm er skýjakljúfur í Frankfurt am Main sem er 257 m að hæð. Byggingin var vígð þann 1990.

Heimild 

Skýjakljúfar í Þýskalandi
Frankfurt
Westend Tower

Westend Tower er skýjakljúfur í Frankfurt am Main sem er 208 m að hæð. Byggingin var vígð þann 1993.

Heimild 

Skýjakljúfar í Þýskalandi
Frankfurt
Main Tower

Main Tower er skýjakljúfur í Frankfurt am Main sem er 200 m að hæð. Byggingin var vígð þann 1999.

Heimild 

Skýjakljúfar í Þýskalandi
Frankfurt
Tower 185

Tower 185 er skýjakljúfur í Frankfurt am Main sem er 200 m að hæð. Byggingin var vígð þann 2011.

Heimild 

Skýjakljúfar
Frankfurt
Íþróttafélagið Efling

Íþróttafélagið Efling er staðsett á Laugum í Reykjadal. Það á í samstarfi við íþróttafélag Framhaldsskólans á Laugum (ÍFL).

Íslensk íþróttafélög
Sinbad

David Adkins (f. 1956) er bandarískur gamanleikari.

Sinbad
Sinbad
Bandarískir uppistandarar
Cam Clarke

Cameron Arthur „Cam“ Clarke (f. 1957) er bandarískur leikari.

Clarke, Cam
Matthew Broderick

Matthew Broderick (f. 21. mars, 1962) er bandarískur leikari.

Tenglar

Broderick, Matthew
Marens

Marens eða marengs er kaka eða ábætisréttur gerður úr eggjahvítum sem þeyttar eru með sykri og síðan oft bakaðar í ofni. Stundum er svolitlum vínsteini eða ediki þeytt saman við eggjahvíturnar til að gera marensinn stöðugri og hann er einnig stundum bragðbættur á ýmsan hátt eða litaður.

Marensgerð 
Þegar marens er þeyttur er mikilvægt að engin fita berist í hvíturnar því þá þeytast þær ekki nægilega vel og því þarf að gæta þess að engin rauða fylgi með hvítunum þegar eggin eru aðskilin. Hvíturnar eru svo þeyttar með sykri þar til froðan myndar stífa toppa sem halda lögun og síðan er marensinn mótaður á ýmsan hátt, stundum með því að sprauta honum úr rjómasprautu eða dreifa honum á hring sem teiknaður hefur verið á bökunarpappír  og baka hann síðan. Úr honum eru oft gerðir tertubotnar eða litlar marenskökur og hann er líka oft settur ofan á ávexti, bökufyllingar eða annað sem síðan er bakað og borið fram sem ábætisréttur. Ein frægasti marensrétturinn er pavlova, þar sem svolítilli maíssterkju og ediki er þeytt saman við marensinn og síðan bökuð kringlótt kaka sem ávöxtum eða berjum er hrúgað á.

Til eru mismunandi gerðir af marens. Venjulegur eða franskur marens er þannig að hvíturnar eru einfaldlega þeyttar og sykrinum síðan þeytt saman við smátt og smátt. Svissneskur marens er þeyttur í skál sem höfð ef yfir potti með heitu vatni þar til eggjahvítunar fara að hitna og síðan er skálin tekin af hitanum og þeytt áfram þar til marensinn kólnar og myndar stífa toppa. Ítalskur marens er gerður þannig að sykur og vatn er soðið saman í síróp sem er svo þeytt saman við eggjahvíturnar þannig að þær „soðna“ í hitanum. Hann er mun stöðugri en hinar tegundirnar og er oft ekki bakaður.

Hlutfall eggjahvíta og sykurs er yfirleitt 50 g af sykri á móti hverri eggjahvítu en það fer þó eftir því hvernig á að nota marensinn

Saga 
Ekki er víst hvar marens er upprunnin en heitið meringue kemur fyrst fyrir í franskri matreiðslubók frá 1692. Marenskökur hafa verið þekktar á Íslandi frá því á 19. öld en urðu afar vinsælar á 7. og 8. áratug 20. aldar, þegar framboð á eggjum jókst til muna og þau urðu ekki lengur munaðarvara.

Heimildir 
  Delia Online, skoðað 29. september 2012.
  www.whatscookingamerica.net, skoðað 29. september 2012.

Bakstur
Kökur
Frank Caeti

Franklin "Frank" Caeti (f. 11. ágúst 1973) er bandarískur leikari.

Tilvísanir

Tenglar

 

Bandarískir leikarar
Glitfaxaslysið

Glitfaxaslysið var flugslys sem varð 31. janúar 1951, þegar Dakota-flugvél Flugfélags Íslands, Glitfaxi TF-ISG, hrapaði í Faxaflóa í aðflugi að Reykjavíkurflugvelli. Með flugvélinni voru 17 farþegar og þriggja manna áhöfn. Allir fórust og er þetta eitt mannskæðasta flugslys Íslandssögunnar.

Glitfaxi var í áætlunarflugi frá Vestmannaeyjum til Reykjavíkur en þurfti að hætta við lendingu vegna hríðarbyls og flaug þá hring út á Faxaflóa. Þegar flugstjórinn ákvað í samráði við flugturn að gera aðra tilraun til lendingar rofnaði allt samband við flugvélina í aðflugi og varð fljótt ljóst að hún hefði farist. Leitarflokkar fóru strax af stað og gengu fjörur en jafnframt var leitað á landi. Daginn eftir fannst brak úr vélinni á reki úti fyrir Vatnsleysuströnd en flakið hefur aldrei fundist.

Með flugvélinni fórust tvær konur, önnur þeirra flugfreyja vélarinnar, og 18 karlmenn, þar af einn drengur á fyrsta ári. Um fimmtíu börn og ungmenni misstu feður sína í slysinu. Meira en helmingur farþeganna var frá Vestmannaeyjum.

Við hlið Fossvogskirkju er minnismerkið Glitfaxi eftir Einar Jónsson myndhöggvara og var það reist til minningar um slysið og jafnframt alla þá sem farist hafa í flugslysum.

Heimildir 
  Morgunblaðið, 1. febrúar 1951.
  Morgunblaðið, 31. janúar 2011.

1951
Flugslys á Íslandi
Kevin McDonald

Kevin Hamilton McDonald (f. 16. maí 1961 í Montreal) er kanadískur leikari og uppistandari.

Tenglar 

Kanadískir leikarar
Kanadískir uppistandarar
Olivier Weber

Olivier Weber (fæddur 12. júní 1958 á Montluçon) er franskur rithöfundur.

Skáldsögur 
 Massoud's Confession (La Confession de Massoud) (Flammarion, 2013)
 The Unpunished, A travel in the banality of evil (Les Impunis) (Robert Laffont, 2013)
 The Barbary Corsair (Le Barbaresque) (Flammarion, 2011)
 Conrad, the Traveller of concern (Arthaud-Flammarion, 2011)
 I will have gold (J'aurai de l'or) (Robert Laffont, 2008)
 Is Tibet a lost cause? (Le Tibet est-il une cause perdue?), (Larousse, 2008)
 The White Death (La mort blanche) (Albin Michel, 2007)
 On the Silk Roads (Sur les routes de la soie) (avec Reza, (Hoëbeke, 2007)
 Kessel, the eternal nomad (Kessel, le nomade éternel) (Arthaud, 2006)
 The Angels battle (La Bataille des anges) (Albin Michel, 2006)
 The Big Feast of the East (Le grand festin de l’Orient) (Robert Laffont, 2004)
 Memory murdered (La Mémoire assassinée) (Mille et une nuits, 2004)
 I am from nowhere: on the tracks of Ella Maillart (Je suis de nulle part : sur les traces d’Ella Maillart), (Éditions Payot, 2003)
 Humanitaires (Le Félin, 2002)
 La mémoire assassinée (Mille et Une Nuits, 2001)
 Le faucon afghan : un voyage au pays des talibans (Robert Laffont, 2001)
 On ne se tue pas pour une femme (Plon, 2000)
 Dragon Hunters: a stay in Opiumistan (Chasseurs de dragons : voyage en Opiomie) (Payot), 2000)
 The Slave children (Les Enfants esclaves) (Mille et une nuits, 1999)
 Lucien Bodard, un aventurier dans le siècle (Plon, 1997)
 Road of drugs (La route de la drogue) (Arléa, 1996)
 French doctors : L’épopée des hommes et des femmes qui ont inventé la médecine humanitaire (Robert Laffont, 1995)
 Voyage au pays de toutes les Russies (Éditions Quai Voltaire, 1992)

Weber, Olivier
Richard Simmons

Milton Teagle "Richard" Simmons (f. 12. júlí 1948) er bandarískur leikari og líkamsræktarfrömuður.

Tilvísanir

Tenglar

 

Bandarískir leikarar
Pepsideild karla í knattspyrnu 2013

Árið 2013 verður Íslandsmótið í knattspyrnu haldið í 102. sinn. Þór Akureyri kom upp eftir eins árs veru í 1. deild og Víkingar frá Ólafsvík komu upp í allra fyrsta sinn. FH-ingar munu reyna að verja sinn 6. titil.

Staðan í deildinni

Töfluyfirlit 

|}

Félagabreytingar

Félagabreytingar í upphafi tímabils

Upp í Pepsideild karla

Niður í 1. deild karla

Félagabreytingar í loktímabils

Upp í Pepsideild karla

Niður í 1. deild karla

Fróðleikur

Heimildaskrá

Úrvalsdeildir karla í knattspyrnu á Íslandi
Knattspyrna á Íslandi
Liège (hérað)

Liege (franska: Liège; hollenska: Luik; þýska: Lüttich) er hérað austast í Belgíu. Það er innan franska menningarsvæðisins í landinu og því hluti af Vallóníu. Austast í Liege býr þó þýskur minnihlutahópur, sem er hluti þýska menningarsvæðisins í Belgíu. Höfuðborg héraðsins heitir sömuleiðis Liege.

Lega og lýsing 
Liege er 3.862 km2 að stærð og er því næststærsta hérað Belgíu. Aðeins Lúxemborg er stærra. Íbúar eru um ein milljón talsins. Liege er austasta hérað Belgíu og á landamæri að Þýskalandi, Hollandi og furstadæminu Lúxemborg. Auk þess liggur Liege að héruðunum Limburg í norðvestri, Flæmska Brabant, Vallónska Brabant og Namur í vestri, og loks héraðinu Lúxemborg í suðri. Stór hluti Liege er í Ardennafjöllum. Samtals eru fjórir hreppar (arrondissements) í Liege, sem og 84 bæir og sveitarfélög.

Söguágrip 
Héraðið Liege varð til árið 1795 eftir að franskur byltingarher hertók Niðurlönd. Svæðið var áður að mestu leyti í eigu furstabiskupanna í borginni Liege, en Frakkar lögðu það furstadæmi niður. Á tímabili voru borgin Liege og svæðið í kring innlimuð í Frakkland. Eftir fall Napóleons 1815 varð héraðið Liege hluti af konungsríki Niðurlanda og síðar, 1839, hluti af konungsríki Belgíu. Upphafsorrusta fyrri heimsstyrjaldarinnar átti sér stað árið 1914 við höfuðborg héraðsins, þegar Þjóðverjar réðust inn í Belgíu til að komast áleiðis til Frakklands. Eftir ósigur Þjóðverja í heimstyrjöldinni fyrri 1918 voru tvö lítil héruð í Þýskalandi innlimuð í Liege. Það voru svæðin í kringum bæina Eupen og Malmedy. Þannig urðu núverandi landamæri héraðsins til. Á nýju svæðunum býr þýskumælandi fólk, þannig að austasti hluti héraðsins tilheyrir þýska menningarsvæði Belgíu. Árið 1940 réðust Þjóðverjar aftur inn í Liege og héldu héraðinu til 1945. Patton hershöfðingi frelsaði borgina. Við það tækifæri dönsuðu íbúar borgarinnar á götum úti og fögnuðu Bandaríkjamönnum. Eftir stríð komst mikill iðnaður á í héraðinu en hefur verið að dala síðustu áratugi. Þó er borgin Liege síðasta borgin á franska menningarsvæðinu þar sem stáliðnaður er enn í gangi.

Borgir 
Stærstu borgir í Liege:

Heimildir 
 
 

Héruð í Belgíu